Жоба

**Астана қаласы маслихатының шешімі**

**(алтыншы шақырылымның алтыншы кезекті сессиясы)**

**Астана қаласы 2016 жылдың 24 маусымы**

**«Астана қаласында жылыту**

**маусымына дайындық және оны**

**өткізу қағидалары туралы» Астана**

**қаласы мәслихатының 2014 жылғы**

**27маусымдағы № 249/36-Vшешіміне**

**өзгерістер енгізу туралы**

«Құқықтық актілер туралы» 2016 жылғы 6 сәуірдегі Қазақстан Республикасы Заңының 46-бабы 2-тармағының 1) тармақшасына сәйкес, Астана қаласының мәслихаты**ШЕШТІ**:

1.«Астана қаласында жылыту маусымына дайындық және оны өткізу қағидасы туралы» Астана қаласы мәслихатының 2014 жылғы 27 маусымдағы№ 249/36-Vшешіміне (нормативтік құқықтық актілерді мемлекеттік тіркеу тіізбесінде2014 жылы 8 тамызда № 829 болып тіркелді, 2014 жылғы 16 тамыздағы №91 «Астана ақшамы», 2014 жылғы 16 тамыздағы №90 «Вечерняя Астана» газеттерінде жарияланды) келесі өзгерістер енгізілсін:

Астана қаласында жылыту маусымына дайындық және оны өткізу қағидаларында туралы (бұдан әрі – Қағидалар), осы шешімімен бекітілген:

1 бап:

1 тармақты келесі редакциямен баяндау:

«1. Осы Астана қаласында жылыту маусымына дайындық және оны өткізу қағидалары Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы, «Электр энергетикасы туралы» 2004 жылғы 9 шілдедегі заңдарына, Қазақстан Республикасы Үкіметінің «Электр энергетикасы саласындағы нормативтік құқықтық кесімдерді бекіту туралы» 2000 жылғы 7 желтоқсандағы № 1822 қаулысына»;

3 бап:

29 тармақты келесі редакциямен баяндау:

«29. Электр энергетикалық кәсіпорындардың электр станциялары, жылу және электр желілері объектілерінің күзгі-қысқы кезеңдегі жұмысқа әзірлігін бағалау, 1 қарашаға дейінгі мерзімде, Қазақстан Республикасы Энергетика министрінің 2015 жылғы 2 ақпандағы № 55 бұйрығымен бекітілген Энергия өндіруші, энергия беруші ұйымдардың күзгі-қысқы кезеңдегі жұмысқа әзірлік паспортын алу қағидалары шеңберінде айқындалады.».

2. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Астана қаласы мәслихаты**

**сессиясының төрағасы М. Шекенов**

**Астана қаласы**

**мәслихатының хатшысы Ж. Нұрпейісов**